《楚有{蕱肖换旱}菜色洁而味辛夜对吴监丞饮饮》
宋代·杨冠卿

山泽有臞儒，骨相无食肉。
平生藜苋肠，愧负诗书腹。
碧涧掇香芹，雕盘堆苜蓿。
艰苦谋一饱，未免穷途哭。
君今食万钱，肥甘非不足。
味厌五侯鲭，嘉蔬列琼玉。
云自楚中来，芳辛有余馥。
一笑下箸空，鲸饮荐醽醁。
吟余诗思清，如行湘水曲。
湘君不复见，直欲跨黄鹄。

作者简介：杨冠卿（1138-？）南宋诗人，字梦锡，江陵（今属湖北）人，举进士，为九江戎司掾，又尝知广州，以事罢。晚寓临安。闭门不出，与姜夔等相倡和。冠卿才华清俊，四六尤流丽浑雅，淳熙十四年（1187），编有《群公词选》三卷（已佚），自序曰：“余漂流困踬，久客诸侯间……时有所撄拂，则取酒独酌，浩歌数阕，怡然自适，似不觉天壤之大，穷通之为殊途也。”著有《客亭类稿》十五卷。《彊村丛书》辑有《客亭乐府》一卷。《四库总目》传于世。